הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק שחרור על תנאי ממאסר (תיקון-ביטול קיצור מאסר לאסירים ביטחוניים), התשע"ט-2018, כנסת 20, פרוטוקול מספר 5, 2018-12-24 09:30

מכלוף מיקי זוהר: שלום, בוקר טוב, אני מתכבד לפתוח את ישיבת הוועדה המשותפת לוועדת הכנסת ולוועדת החוקה בעניין הצעת חוק ביטול קיצור מאסר לאסירים ביטחוניים.

מכלוף מיקי זוהר: בעצם שם החוק: הצעת חוק המאבק בטרור מניעת שחרור על-תנאי ממאסר על מי שהורשע ברצח או בניסיון לרצח.

מכלוף מיקי זוהר: אנחנו עכשיו צריכים קודם כול להצביע על רוויזיה כדי לעשות את התיקונים הרלוונטיים בחוק.

מכלוף מיקי זוהר: מי בעד הרוויזיה?

מכלוף מיקי זוהר: ירים את ידו.

מכלוף מיקי זוהר: מי נגדה?

מכלוף מיקי זוהר: בעד – פה אחד

מכלוף מיקי זוהר: הרוויזיה התקבלה, אפשר לעשות שינויים בחוק.

מכלוף מיקי זוהר: השינויים שאנחנו מדברים עליהם הם שינויים כדלקמן: אחד, זה נושא יהודה ושומרון.

מכלוף מיקי זוהר: ברשותך, היועצת המשפטית, תבהירי בקצרה.

נועה ברודסקי-לוי: בדיון הקודם התבקשנו על-ידי הוועדה לנסח את ההסדר כך שיחול גם על מי שהורשע בבית משפט צבאי באיו"ש ומרצה את עונשו בישראל.

נועה ברודסקי-לוי: אחרי שעשינו התייעצות גם עם משרד המשפטים וגם עם יועמ"ש איו"ש רצינו להביא בפני הוועדה את הנוסח שלמעשה אנחנו מתקנים בו את החוק להארכת תוקפן של תקנות שעת חירום, שהוא זה שבעצם מכיל את הסדרי חוק שחרור על תנאי ממאסר על מי שמרצה את עונשו בישראל.

נועה ברודסקי-לוי: בעצם פה אנחנו אומרים, בדומה לתיקון שאנחנו עושים בחוק המאבק בטרור, שבאותם מקרים שבהם בעבירות רצח או ניסיון לרצח של מעשי טרור לא יחולו אותם הסדרים של שחרור על תנאי ממאסר.

נועה ברודסקי-לוי: אני אקריא את הנוסח בנושא הזה.

מכלוף מיקי זוהר: בשמחה.

נועה ברודסקי-לוי: בעצם זה יהיה סעיף 2:

מכלוף מיקי זוהר: יש מישהו שרוצה להעיר הערות, שאלות, לפני שאנחנו מעדכנים את הנוסח הזה?

מכלוף מיקי זוהר: אחרי זה אנחנו גם מביאים את זה למליאה.

אמיר אוחנה: מי ניסח את זה?

אמיר אוחנה: כעורך דין פלילי אני אומר את זה – למה עבירות גרם מוות בכוונה?

נועה ברודסקי-לוי: אלו עבירות לפי ההצעה בדבר - - -

אמיר אוחנה: למה לא לכתוב הריגה או רצח?

אמיר אוחנה: כי זה יותר - - -

נועה ברודסקי-לוי: כי אלו לא ההגדרות של העבירות הדומות לרצח ולניסיון לרצח שיש לנו בחוק העונשין.

נועה ברודסקי-לוי: העבירות המקבילות לזה בצו בדבר הוראות הביטחון, כך הן נקראות, גרימת מוות בכוונה, ואז זה ניסיון גם לרצח.

אמיר אוחנה: הבנתי.

אמיר אוחנה: זה נוסח שקיים היום.

נועה ברודסקי-לוי: כן.

נעמה פויכטונגר: בתחיקת הביטחון.

נועה ברודסקי-לוי: זאת בדיוק החקיקה באיו"ש.

אמיר אוחנה: וזה בעצם יכיל את החקיקה גם על מי שביצע - - -

נועה ברודסקי-לוי: על מי שהורשע באיו"ש ומרצה את עונשו בבתי הכלא הישראליים.

אמיר אוחנה: אבל זה כולל גם הריגה, למען - - -

נועה ברודסקי-לוי: זאת לא הריגה.

נועה ברודסקי-לוי: ההסדר כולו, גם לגבי חוק המאבק בטרור, לא הוחל על הריגה, הוא הוחל על רצח ועל ניסיון רצח.

אמיר אוחנה: אבל מוות בכוונה, כוונה יכולה להיות - - -

נועה ברודסקי-לוי: ההגדרה של זה זה בכוונה.

נועה ברודסקי-לוי: הכוונה היום בעצם מקבילה – זה לא אחד לאחד – אבל זה בדומה לעבירת הרצח.

נועה ברודסקי-לוי: זאת לא הריגה.

מכלוף מיקי זוהר: אני חושב ששכנעת אותנו.

דוד אמסלם: כן, מאוד.

מכלוף מיקי זוהר: מישהו רוצה הערה אחרונה לפני שאני עובר להצבעה על הנוסח לאחר התיקונים והשינויים?

מכלוף מיקי זוהר: לא.

מכלוף מיקי זוהר: אז מי בעד הנוסח?

נועה ברודסקי-לוי: יש לכם רק שניים.

מכלוף מיקי זוהר: יש פה רק שניים לליכוד בוועדה?

מכלוף מיקי זוהר: אז אנחנו רוצים להכפיל את כוחנו.

אמיר אוחנה: אמרו שיש גיוס.

מכלוף מיקי זוהר: ב-10:00 הגיוס.

מכלוף מיקי זוהר: בעד – פה אחד

מכלוף מיקי זוהר: שלושה היו בעד.

מכלוף מיקי זוהר: למרות שהם הצביעו בעד לא ספרנו אותם בהצבעה.

מכלוף מיקי זוהר: התמיכה שלהם לא קובעת.

עודד פורר: עכשיו ההצעה מקבלת משקל.

מכלוף מיקי זוהר: שלושה היו בעד.

מכלוף מיקי זוהר: פה אחד עם תוספת.

מכלוף מיקי זוהר: תודה רבה.

מכלוף מיקי זוהר: הישיבה נעולה.